b'\n_START_ARTICLE_\nMrtvi so svobodni\n_START_SECTION_\nZgodba\n_START_PARAGRAPH_\nJustificirancu berejo sodbo v imenu ljudstva: kot gestapovskemu agentu smrt z ustrelitvijo. Uradno je \xc5\xbee mrtev, vendar ga \xc5\xa1e dr\xc5\xbeijo v zaporu, z njim se pogovarja Udbovec, ki bi rad razkril resnico. Justificiranec pove, da so mu priznanje izsilili s strahovitim mu\xc4\x8denjem; domneva, da se mu je ma\xc5\xa1\xc4\x8devala NKVD, ker je kot jugoslovanski vladni funkcionar odklonil sodelovanje z njo; izra\xc5\xbea svoj obup, da so ga izdali tovari\xc5\xa1i, s katerimi se je boril za skupno stvar. Udbovec polagoma pride do prepri\xc4\x8danja, da je Justificiranec nedol\xc5\xbeen, med njima raste \xc4\x8dlove\xc5\xa1ka navezanost. Odlo\xc4\x8di se, da bo napisal sklepno poro\xc4\x8dilo in predlagal obnovo postopka. Na\xc4\x8delnik se strinja, poro\xc4\x8dilo odroma navzgor, na najvi\xc5\xa1je forume._NEWLINE_Sodi\xc5\xa1\xc4\x8de Jusitificiranca oprosti krivde in da njegov primer ad acta. Udbovec, ki je \xc5\xbee skoraj zdvomil v sistem, \xc5\xbeeni vesel pove, da bodo smrtno kazen preklicali. \xc5\xbdena je skepti\xc4\x8dna, saj forumi \xc5\xa1e niso rekli zadnje besede. Kljub temu nazdravita lep\xc5\xa1im \xc4\x8dasom, ki morajo priti. - Po Justificiranca pride vojak, da ga odvede na streljanje. Justificiranec se upira: sodi\xc5\xa1\xc4\x8de je sodbo vendar preklicalo, ga osvobodilo ... Vojak potrdi: svoboden je , vendar mrtev; samo mrtvi so svobodni. - Ponovi se prvi prizor, le da zdaj poslu\xc5\xa1a sodbo ljudstva Udbovec: zaradi vohunstva in zvez s kontrarevolucionarno gestapovsko skupino je obsojen na 15 let strogega zapora.'